Ezrével dobták ki a zaklatókat a Facebookról
A közösségi oldalról tavaly május óta több mint öt és félezer szexuális bûnözõt távolítottak el. A szájton a jövõben meg is tiltanák a regisztrációjukat.
A világ legnagyobb közösségi oldaláról 2008 májusa és 2009 februárja között 5585 elítélt szexuális bûnözõ regisztrációját törölték az üzemeltetõk, akikrõl jelentést is tettek Connecticut állam fõügyészének - adta híról az AP. Richard Blumenthal fõügyész ennek kapcsán úgy nyilatkozott, hogy a tisztogatás rávilágít: a Facebook legalább ugyanannyira kiveszi a részét az internetes zaklatók problémájának megoldásában, mint amennyire forrása ennek a problémának.

Nem sokkal ezelõtt a szintén százmilliós felhasználói számmal bíró MySpace közösségi oldal jelentette be, hogy 90 ezer zaklatót számûzött a rendszerébõl az elmúlt két évben. A nagyobb szám már csak azért is érthetõ, mert a MySpace-en anonim a regisztráció, míg a Facebook ragaszkodik hozzá, hogy a felhasználók valódi nevüket és adataikat adják meg, ami távol tartja a bûnözõket.

A Facebookon elsõsorban a felhasználók figyelmeztetései nyomán, illetve a szexuális bûnözõk országos (USA-beli) nyilvántartásának segítségével akadtak rá a nem kívánatos elemekre. A Facebook üzemeltetõi szerint eddig is az oldal mûködési elveinek része volt, hogy nem engedik az ilyen bûncselekmények miatt elítélteket regisztrálni, de eddig csak utólag tudták törölni a profiljaikat. A közösségi oldal támogatná egy olyan, valós idejû ellenõrzési rendszer kiépítését, amely a jövõben azonnal meggátolná a lehetséges zaklatók regisztrációját az ügyészségi nyilvántartás adatainak révén.
Facebook közösségi oldalak online zaklatás internetbiztonság